ШҚО білім басқармасы

«М.О.Әуезов атындағы педагогикалық колледжі» КМҚК

«Бекітемін»

М.О.Әуезов атындағы педагогикалық

 колледжі» КМҚК директоры \_\_\_\_\_\_\_\_\_Ш.А.Жанаева

***Оқу практикасын қашықтықтан ұйымдастыруға арналған***

***әдістемелік нұсқаулық***

Құрастырған: директордың кәсіптік оқыту жөніндегі орынбасары, п.ғ.м. Алканова З.С.

Семей-2020

«COVID-19 коронавирустық инфекция кезеңінде қашықтықтан білім беру технологияларына оқу процесін көшіру кезінде білім беру сапасын

қамтамасыз ету жөніндегі қосымша шаралар туралы» Қазақстан

Республикасы Білім және ғылым министрінің 2020 жылғы 8 сәуірдегі

№ 135 бұйрығына сай ТжКББ ұйымдарында

***оқу практикасын қашықтықтан ұйымдастыруға арналған***

***әдістемелік нұсқаулық***

Қашықтықтықтан оқыту (ҚО) - білім, білік дағдыларды алу үрдісі, бұл кезде оқыту процедураларының тұтас немесе белгілі бір бөлігі оқытушы мен студенттің территориялық алшақтығына қарамастан жаңа ақпараттық және телекоммуникациялық технологиялардың көмегімен жүзеге асырылады.

Қашыктықтан оқыту ұғымын кең мағынада алсақ, бұл-тыңдаушылар мен оқытушылардың бір-бірінен кеңістікте алыстатылған оқу формасы. Ал, тар мағынадағы қашықтықтан оқыту ұғымы тындаушылар мен оқытушылар арасындағы өзара белсенді ақпаратпен алмасуын қарастыратын және жоғаргы дәрежедегі қазіргі жаңа ақпараттық технологияларды (аудио-визуальды кұралдар, дербес компьютерлер, телекоммуникация құралдары, т.б.) пайдаланатын белгілі бір тақырыптар, оқу пәндері бойынша ұйымдастырылатын оқу процесі.

**Қашықтықтан оқыту техно­логиясы бойынша оқытушының негізгі міндеті** білім алушының келесі түрдегі орындалатын *өз бетінше жұмысын басқару* болып табылады:

- ұйымдастыру қызметі;

 - мақсат пен міндеттерді қою;

- туындайтын мәселелерді қарастыру;

- білім, тәжірибелерді беру;

- білім алушылардың арасында өзара байланысты ұйымдастыру;

- оқу процесін бақылау

Сонымен қатар:

* оқытуды даралау;
* оқытудың  сапасын төмендетпеу;
* оқыту нысаны  қолайсыз болып табылатын білімалушылар үшін  білім беру қызметін ұсыну.

     **Қашықтықтықтан  оқыту  жүйесін  ұйымдастырушы әдіскер  мынадай функцияларды орындау қажет:**

* оқу практикасына жан-жақты дайындалу
* білім алушыларға  оқу материалдарын  жеткізу;
* кеңестер беру;
* білімалушылармен  кері байланысты ұйымдастыру;
* білімалушылардың  білімдерін бақылау.

**Қашықтықтықтан оқытудың нысандарын ұйымдастыру:**

* бейнедәрістер,бейне конференциялар,
* электрондық оқу басылымдары бойынша (электрондық оқулықтар, электронды презентациялар,электронды ресурстар, ақпараттық-анықтамалық жүйелер) студенттің өзіндік жұмыстары,
* виртуалды зертханалық практикумдар (педагогикалық компьютерлік модельдер құру) <http://shgpi.edu.ru/files/nauka/vestnik/2013/2013-3-7.pdf>
* компьютерлік тестілеу жүйелері;
* форумдар, чаттар мен электрондық пошта арқылы консультациялар беру мен оқыту.
* Видеопрезентациялар

**Қашыктықтан оқытуды ұйымдастырудың әр түрлі технологияларын білу:**

***Кейс-технология*** - оқытушы қашықтықтан консультацияларды ұйымдастыру кезінде мәтіндік, аудиовизуальды және мультимедиалық оқу-әдістемелік материалдарды жинау және оларды пайдаланушылардың өз бетінше меңгеруі үшін жіберуге негізделеді.

*Кейс технологиясы* (ағылшынның сasе—портфель) оқытуда жасалынған әдістемелік материалдармен іске асырылады.

Кейс-технология материалдары:

1.      Білімалушыларға оқу практикасы бағдарламасы бойынша электрондық түрде оқу-әдістемелік материалдардың кешені  (кейс) беріледі;

2.     Өндірістік практика күнделігінің электронды нұсқасы беріледі;

3.     Оқу практикасының бағдарламасына сай аудио, бейне материалдары ұсынылады;

5.     Қорытынды тексеру критерийлері беріліп қоюы тиіс.

***Желілік технология*** - білімалушылар, оқытушылар, әкімшілік арасындағы интерактивті өзара байланысты қамтамасыз етуде телекоммуникациялық желіні қолдануға негізделеді.

Оқытудың желілік технологиясына жататындар:

-         Интернет желісін пайдалану;

-         Электрондық поштаны пайдалану;

-         Телекоммуникациялық құрылғыларды пайдалану;

 **Қашықтықтықтан оқытудың дидактикалық құралдары:**

1.     Білім алушыларды қашықтықтан оқытуға арналған оқу-әдістемелік материалдармен қамтамасыз ету үшін *оқу практикаларының  білім беру бағдарламалары бойынша  электрондық оқу-әдістемелік кешенін алдын-ала әзірлеу;*

 Электрондық оқу-әдістемелік кешені  міндетті және қосымша комплектілерден тұруы тиіс:

Міндетті кешен мыналардан:

* үлгілік оқу бағдарламасынан;
* оқу жұмыс бағдарламасынан (пәннің мазмұны, күнтізбелік- тақырыптық жоспар, ұсынылатын әдебиеттердің тізімі (негізгі және қосымша), күнтізбелік-тақырыптық бөлінуі );
* дәрістердің  электрондық нұсқалары;
* практикалық және теориялық сабақтардың материалдарынан;
* зертханалық практикумнан (тапсырмалар, мысалдар, әдістемелік нұсқаулар);
* қорытынды бақылауды ұйымдастыру жөніндегі материалдардан (машықкер портфолиосы үлгілері, практика күнделігі, қажетті дидактикалық материалдар папкасынан) тұрады.

Қосымша кешенде: компьютерлік  бағдарламалар, пәннің оқу материалдарын игеруге көмектесетін оқу және оқу-әдістемелік электронды құралдар.

Оқу практикасының мерзімі колледждің оқу кестесінде көрсетіліп, бекітілген.

**Оқу практикаларының барлық түрлерін ұйымдастыру мазмұны келесі кезеңдерден тұруы тиіс:**

1- кезең:

- ұйымдастыру жиынын өткізу (ЗУМ қосымшасы немесе ватсап арқылы)

- оқу практикасының мақсаты және мазмұнымен таныстыру, қауіпсіздік техникасы ережелерімен таныстыру; (оқыту платформасы немесе электронды пошта арқылы жіберу)

2 – кезең:

- оқу практикасының мазмұнын жүзеге асыру; (Платформа арқылы, қажет жағдайда қолайлы байланыс жүйесі арқылы)

3 – кезең:

- Оқу практикасы бойынша есеп беру; (Электронды пошта арқылы)

- Оқу практикасының ұйымдастырылуы және өткізілуі туралы пікірлермен (ұсыныстармен) алмасу;

- Оқу практикасын өткізуді жақсартуға арналған ұсыныстар жасау.